Et par biltyve fra Nordjylland har haft sig en usædvanlig dramatisk aften, efter de natten til onsdag valgte at bryde ind i Lindstrøm Biler i Vestbjerg for at stjæle to biler. Det oplyser vagtchef ved Nordjyllands Politi Poul Badsberg. Tyveriet fandt sted omkring klokken 02.00 natten til onsdag, hvor et ukendt antal tyve stak af med to biler. Den ene bil blev efterfølgende spottet af en politipatrulje, der satte efter biltyvene. Biljagten endte med, at tyvene kørte galt på Tingvej nær Vodskov, hvorefter de to tyve stak af. Herefter satte politiet gang i en eftersøgning med hunde for at finde de to tyve. Kort tid efter lykkedes det at fange den ene tyv - en 26-årig mand fra Brovst. Manden sidder nu på politistationen og venter på at blive afhørt. Det er endnu ikke lykkedes politiet at finde den anden stjålne bil eller andre tyve.

Referat:
En biljagt med to biltyve endte i grøften, da tyvene kørte galt på Tingvej ved Vodskov.